CELEX: 32014D0288
Language: sl
Date: 2014-05-12 00:00:00
Title: 2014/288/EU: Izvedbeni sklep Komisije z dne 12. maja 2014 glede standardnih zahtev za poročanje o nacionalnih programih izkoreninjenja, nadzora in spremljanja nekaterih živalskih bolezni in zoonoz, ki jih sofinancira Unija, in o razveljavitvi Odločbe 2008/940/ES (notificirano pod dokumentarno številko C(2014) 2976)

17.5.2014   
            
            
               SL
            
            
               Uradni list Evropske unije
            
            
               L 147/88
            
         IZVEDBENI SKLEP KOMISIJE
   z dne 12. maja 2014
   glede standardnih zahtev za poročanje o nacionalnih programih izkoreninjenja, nadzora in spremljanja nekaterih živalskih bolezni in zoonoz, ki jih sofinancira Unija, in o razveljavitvi Odločbe 2008/940/ES
   
      
         (notificirano pod dokumentarno številko C(2014) 2976)
      
   
   
      (2014/288/EU)
   
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Odločbe Sveta 2009/470/ES z dne 25. maja 2009 o odhodkih na področju veterine (1) in zlasti člena 27(10) Odločbe,
   ob upoštevanju naslednjega:
   
               (1)
            
            
               Odločba 2009/470/ES določa postopke za dodelitev finančnega prispevka Unije za programe za izkoreninjenje, nadzor in spremljanje živalskih bolezni in zoonoz.
            
         
               (2)
            
            
               V skladu s členom 27(1) Odločbe 2009/470/ES se uvede finančni ukrep Unije za nadomestilo odhodkov, ki so jih države članice imele s financiranjem nacionalnih programov izkoreninjenja, nadzora in spremljanja živalskih bolezni in zoonoz iz Priloge k navedeni odločbi.
            
         
               (3)
            
            
               Člen 27(7) Odločbe 2009/470/ES določa, da države članice za vsak odobreni program predložijo vmesna tehnična in finančna poročila in najpozneje do 30. aprila vsako leto podrobno letno tehnično poročilo, ki vključuje oceno doseženih rezultatov in podroben obračun odhodkov, nastalih v prejšnjem letu.
            
         
               (4)
            
            
               Odločba Komisije 2008/940/ES (2) določa informacije, ki jih morajo države članice s programi za izkoreninjenje, spremljanje in nadzor nekaterih živalskih bolezni, odobrenimi za sofinanciranje Unije, predložiti v vmesnih in končnih tehničnih in finančnih poročilih.
            
         
               (5)
            
            
               Od sprejetja Odločbe 2008/940/ES in v okviru poenostavitve in izboljšanja zahtev in postopkov v zvezi s programi so bile uvedene spremembe ukrepov, upravičenih do finančnega prispevka Unije, in sprememba metode za izračun nadomestila, kot je določena v finančnih sklepih o odobritvi programov za vsako koledarsko leto.
            
         
               (6)
            
            
               Poleg tega bi morale države članice za nadaljnje izboljšanje postopkov predložitve poročil, njihove obdelave in ocene ter spremljanje napredka v preteklih letih vmesna in končna poročila o izvajanju programov od 1. julija 2015 dalje predložiti v elektronski obliki z uporabo predloge, ki jo je za ta namen pripravila Komisija. Zato bi bilo treba strukturo navedenih poročil prilagoditi elektronski predložitvi in obdelavi podatkov.
            
         
               (7)
            
            
               Zato bi bilo treba spremeniti standardne zahteve za nacionalne programe izkoreninjenja, nadzora in spremljanja nekaterih živalskih bolezni in zoonoz, ki jih financira Unija in jih predložijo države članice, da se uskladijo s spremembami ustrezne zakonodaje Unije in s sistemom elektronske predložitve.
            
         
               (8)
            
            
               V drugi polovici vsakega leta Komisija od držav članic zahteva, da predložijo posodobljene informacije o uporabi sredstev za upravičene ukrepe v okviru svojih programov od začetka leta in oceno potrebnega proračuna za celotno leto. Na podlagi teh informacij in za boljšo uporabo razpoložljivih sredstev Komisija vsako leto pripravi sklep o spremembi sklepa o financiranju za navedeno leto za prerazporeditev sredstev med programi, za katere se pričakuje, da ne bodo izkoristili prvotno dodeljenih sredstev, in programi, ki poročajo, da potrebujejo dodatna sredstva.
            
         
               (9)
            
            
               Za čim večjo učinkovitost prerazporeditve sredstev med programi je primerno, da države članice predložijo tudi kvantitativne informacije o dejavnostih, ki so jih že izvedle, in o dejavnostih, za katere se pričakuje, da bodo izvedene, ter podatke o stroških na enoto. Poleg tega bi bilo treba za zmanjšanje upravnega bremena predložitev informacij za prerazporeditev sredstev vključiti v predložitev vmesnih poročil.
            
         
               (10)
            
            
               Zato je primerno Odločbo 2008/940/ES razveljaviti in jo nadomestiti s tem sklepom.
            
         
               (11)
            
            
               Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Države članice v skladu s tem sklepom predložijo vmesna in končna poročila o programih, odobrenih v skladu s členom 27 Odločbe 2009/470/ES.
   Člen 2
   V tem sklepu se uporabljajo naslednje opredelitve pojmov:
   
               (a)
            
            
               „vmesna poročila“ so vmesna tehnična (3) in finančna poročila o izvajanju tekočih programov, ki se Komisiji predložijo v skladu s členom 27(7)(a) Odločbe 2009/470/ES;
            
         
               (b)
            
            
               „končna poročila“ so podrobna tehnična in finančna poročila, ki se Komisiji predložijo najpozneje do 30. aprila vsako leto za celotno preteklo leto izvajanja vsakega odobrenega programa v skladu s členom 27(7)(b) Odločbe 2009/470/ES;
            
         
               (c)
            
            
               „zahtevki za plačilo“ so zahtevki za plačilo odhodkov držav članic, ki se v skladu s členom 27(8) Odločbe 2009/470/ES predložijo Komisiji.
            
         Člen 3
   1.   Za izvajane programov, odobrenih za sofinanciranje Unije v skladu s členom 27(5) Odločbe 2009/470/ES, se Komisiji najpozneje do 31. avgusta vsako leto predloži vmesno poročilo.
   2.   V vmesnih poročilih se navedejo vse relevantne informacije v skladu s Prilogo I.
   Člen 4
   V končnih poročilih in zahtevkih za plačilo se navedejo vse relevantne informacije v skladu s Prilogo II in:
   
               (a)
            
            
               tehnične informacije v skladu s:
               
                           (i)
                        
                        
                           Prilogo III za govejo tuberkulozo, govejo brucelozo, brucelozo ovc in koz, bolezen modrikastega jezika v endemičnih območjih ali območjih visokega tveganja, vranični prisad, pljučno kugo govedi, ehinokokozo, trihinelozo in verotoksično E. coli;
                        
                     
                           (ii)
                        
                        
                           Prilogo IV za salmonelozo (zoonotsko salmonelo);
                        
                     
                           (iii)
                        
                        
                           Prilogo V za afriško prašičjo kugo, vezikularno bolezen prašičev, klasično prašičjo kugo;
                        
                     
                           (iv)
                        
                        
                           Prilogo VI za steklino;
                        
                     
                           (v)
                        
                        
                           Prilogo VII za transmisivno spongiformno encefalopatijo (TSE);
                        
                     
                           (vi)
                        
                        
                           Prilogo VIII za aviarno influenco;
                        
                     
                           (vii)
                        
                        
                           Prilogo IX za infekciozno hematopoetsko nekrozo (IHN), infekciozno anemijo lososov (ISA), virusno hemoragično septikemijo (VHS), Koi herpes virozo (KHV), okužbo z Bonamia ostreae, okužbo z Marteilia refringens in bolezen belih pik pri rakih;
                        
                     
         
               (b)
            
            
               informacije o dejavnostih in stroških v skladu z delom I Priloge X in podpisana izjava za vsak program v skladu z delom II Priloge X.
            
         Člen 5
   1.   Od 1. julija 2015 države članice predložijo vmesna poročila iz člena 3 ter končna poročila in zahtevke za plačilo iz člena 4 v elektronski obliki, pri čemer uporabijo ustrezne standardne elektronske predloge, ki jih zagotovi Komisija, razen za programe za bolezni iz člena 4(a)(vii).
   2.   Poleg zahtev iz odstavka 1 se Komisiji predložijo podpisana različica dela končnih poročil in zahtevki za plačilo iz člena 4(b).
   Člen 6
   Odločba 2008/940/ES se razveljavi.
   Člen 7
   Brez poseganja v člen 5 se ta sklep uporablja za programe izkoreninjenja, nadzora in spremljanja živalskih bolezni, ki se izvajajo od 1. januarja 2015.
   Člen 8
   Ta sklep je naslovljen na države članice.
   
      V Bruslju, 12. maja 2014
      
         
            Za Komisijo
         
         Tonio BORG
         
            Član Komisije
         
      
   
   
      (1)  UL L 155, 18.6.2009, str. 30.
   
      (2)  Odločba Komisije 2008/940/ES z dne 21. oktobra 2008 o določitvi standardnih zahtev za poročanje o nacionalnih programih izkoreninjenja, nadzora in spremljanja nekaterih živalskih bolezni in zoonoz, ki jih sofinancira Skupnost (UL L 335, 13.12.2008, str. 61).
   
      (3)  Do leta 2015 je treba oddati samo vmesno finančno poročilo.
   
      PRILOGA I
      Zahteve za vmesna poročila
      
         
   
   
      PRILOGA II
      Zahteve za končna poročila in vloge za plačila
      
         
   
   
      PRILOGA III
      Končno tehnično poročilo o programih bolezni prežvekovalcev
      
         
      
         
      
         
      
         
      
         
   
   
      PRILOGA IV
      Tehnično poročilo o programih za zoonotsko salmonelo
      
         
      
         
   
   
      PRILOGA V
      Končno tehnično poročilo o programih za bolezni prašičev
      
         
      
         
   
   
      PRILOGA VI
      Končno tehnično poročilo o programih za steklino
      
         
      
         
   
   
      PRILOGA VII
      Končno tehnično poročilo o spremljanju in programih izkoreninjenja tse
      
         
      
         
      
         
   
   
      PRILOGA VIII
      Končno tehnično poročilo o programih spremljanja aviarne influence
      
         
   
   
      PRILOGA IX
      Poročilo o programih za bolezni rib
      
         
      
         
   
   
      PRILOGA X
      
         DEL I
      
      
         Poročilo o dejavnostih in stroških
      
      
         
      
         
      
         
      
         DEL II
      
      
         Podpisana izjava, ki mora biti priložena končnemu poročilu/zahtevku za plačilo
      
      Država članica:
      Program:
      Leto izvajanja:
      
         Potrjujemo, da:
      
      
                  —
               
               
                  
                     so informacije iz končnega poročila in zahtevka za plačilo popolne, zanesljive in resnične, da so bile navedene dejavnosti dejansko že izvedene in da so bili navedeni stroški natančno evidentirani in upravičeni v skladu z določbo Sklepa …/Uredbo (ES) št. ……. (navedite ustrezni finančni sklep); ….
                  
               
            
                  —
               
               
                  
                     so vsa dokazila za dejavnosti in odhodke na voljo za pregled, da se upraviči višina nadomestila za živali;
                  
               
            
                  —
               
               
                  
                     je bil program izveden v skladu z ustrezno zakonodajo Unije, zlasti s pravili o konkurenci, oddaji javnih naročil in državni pomoči;
                  
               
            
                  —
               
               
                  
                     za ta program ni bil zahtevan noben drug prispevek Unije, vsi prihodki iz dejavnosti v okviru programa pa so predloženi Komisiji;
                  
               
            
                  —
               
               
                  
                     se uporabljajo postopki nadzora, zlasti za preverjanje natančnosti navedenih zneskov dejavnosti in stroškov, da se preprečijo, odkrijejo in popravijo nepravilnosti.
                  
               
            
         Datum
      
      
         Ime in podpis operativnega direktorja